ທະນາຄານໂລກ ອະນຸມັດ ເງິນຊ່ອຍເຫຼືອ ກ້ອນທຳອິດ ແກ່ມຽນມາ
ທະນາຄານໂລກ ອະນຸມັດການຊ່ອຍເຫຼືອລ້າ ຄັ້ງທຳອິດ ໃນຮອບ 25 ປີ ໃຫ້ແກ່ປະເທດມຽນມາ.
ນັບເປັນເທື່ອທຳອິດ ໃນຮອບ 25 ປີ ທີ່ທະນາຄານໂລກໄດ້ໃຫ້ ການອະນຸມັດ ກ່ຽວກັບການໃຫ້ເງິນຊ່ອຍເຫຼືອລ້າ ແກ່ປະເທດ ມຽນມາແລະຮ່າງຍຸດທະສາດເພື່ອຊ່ອຍລັດຖະບານປັບປຸງການ ຄຸ້ມຄອງເສດຖະກິດ ທະນາຄານໂລກ ອອກຖະແຫຼງການສະບັບນຶ່ງໃນວັນພະຫັດ ວານນີ້ ກ່າວວ່າ ຕົນໄດ້ອະນຸມັດການຊ່ອຍເຫຼືອລ້າ 80 ລ້ານ ໂດລາ ສຳລັບໂຄງການປັບປຸງໂຄງລ່າງພື້ນຖານ ໃນເຂດຊົນ ນະບົດທີ່ທຸກຍາກສອກຫຼີກຫ່າງໄກ ທ່ານ Jim Yong Kim ປະທານຂອງທະນາຄານໂລກກ່າວ ວ່າ ທ່ານມີຄວາມດີໃຈ ກ່ຽວກັບການປະຕິຮູບ ທີ່ມີຂຶ້ນ ຢູ່ໃນ ມຽນມາ ແລະຊຸກຍູ້ໃຫ້ລັດຖະບານສືບຕໍ່ການດຳເນີນຄວາມ ພະຍາຍາມດັ່ງກ່າວນີ້ຕໍ່ໄປ ທະນາຄານໂລກໄດ້ປິດສຳນັກງານຂອງຕົນທີ່ນະຄອນຢ່າງກຸ້ງໃນປີ 1987 ແລະຍຸຕິການ ໃຫ້ເງິນກູ້ຢືມໃໝ່ທັງໝົດ ຫຼັງຈາກລັດຖະບານ ທີ່ກຳອຳນາດຢູ່ໃນເວລານັ້ນ ຢຸດເຊົາການ ຈ່າຍງວດໃຊ້ໜີ້ ໃນມູນຄ່າຫຼາຍຮ້ອຍລ້ານໂດລາ ພວກເຈົ້າໜ້າທີ່ຍັງດຳເນີນງານເພື່ອຊອກຫາຊ່ອງທາງ ສຳລັບຍົກເລີກໜີ້ສິນທີ່ຍັງເຫຼືອຢູ່ ນັ້ນ